Ministru kabineta rīkojuma projekta

**„Par** **valsts nekustamā īpašuma Lielupes ielā 3, Rīgā, nodošanu Rīgas pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Rīgas pilsētas pašvaldības īpašumā valsts nekustamo īpašumu Lielupes ielā 3, Rīgā, lai saskaņā ar likuma "Par pašvaldībām" 15. panta pirmo daļu Rīgas pilsētas pašvaldība to izmantotu pašvaldības autonomo funkciju īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43.pants un likuma “Par pašvaldībām” 15.panta pirmās daļas 2. punkts.Rīgas domes 19.06.2020. lēmums Nr.431 (prot.Nr.19, 27.§) „Par Latvijas valstij piederošā nekustamā īpašuma Lielupes ielā 3, Rīgā (kadastra Nr. 0100 103 0039), nepieciešamību pašvaldībai tās autonomās funkcijas nodrošināšanai un tā pārņemšanu Rīgas pilsētas pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts paredz nodot Rīgas pilsētas pašvaldības īpašumā bez atlīdzības valsts nekustamo īpašumu (nekustamā īpašuma kadastra Nr. 0100 103 0039) – zemes vienību (zemes vienības kadastra apzīmējums 0100 103 0098) 1,8045 ha platībā – Lielupes ielā 3, Rīgā.Īpašuma tiesības uz nekustamo īpašumu nostiprinātas zemesgrāmatā uz valsts vārda Finanšu ministrijas personā Rīgas pilsētas zemesgrāmatas nodalījumā Nr.100000503761, lēmuma datums: 30.03.2012.Starp Finanšu ministriju un valsts akciju sabiedrību “Valsts nekustamie īpašumi” (turpmāk – VNĪ) 2020.gada 18.martā ir noslēgts Nekustamā īpašuma portfeļa pārvaldīšanas līgums Nr.IEN/2020/364, saskaņā ar kuru VNĪ veic Finanšu ministrijas valdījumā esošo valsts nekustamo īpašumu, tostarp, nekustamā īpašuma Lielupes ielā 3, Rīgā, pārvaldīšanu un apsaimniekošanu.Nekustamais īpašums Lielupes ielā 3, Rīgā, sastāv no neapbūvētas zemes vienības (zemes vienības kadastra apzīmējums 0100 103 0098) 1,8045 ha platībā.Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 01.01.2020. ir 10827 *euro*. Zemes vienībai noteiktais lietošanas mērķis: 1101 – Zeme dzelzceļa infrastruktūras zemes nodalījuma joslā un ceļu zemes nodalījuma joslā, 0,0241 ha;0501 – Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, 1,7804 ha.Zemes vienībai Nekustamā īpašuma valsts kadastra informācijas sistēmā un Rīgas pilsētas zemesgrāmatas nodalījumā Nr.100000503761 noteikti šādi apgrūtinājumi:- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0005 ha;- ekspluatācijas aizsargjoslas teritorija gar elektrisko tīklu kabeļu līniju 0,0003 ha;- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi 0,0015 ha;- ekspluatācijas aizsargjoslas teritorija gar elektronisko sakaru tīklu gaisvadu līniju 0,0260 ha;- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi 0,0028 ha;- ekspluatācijas aizsargjoslas teritorija gar pašteces kanalizācijas vadu 0,0058 ha;- applūstošā (10 % applūduma varbūtība) teritorija 1,5669 ha.Valsts nekustamais īpašums nav iznomāts.Nekustamais īpašums - zemes vienība Lielupes ielā 3, Rīgā, atrodas daļēji applūstošā teritorijā Bolderājā, līdzās Loču kanālam. VNĪ ilgstošā laika periodā par saviem līdzekļiem nodrošina zemesgabala regulārus uzkopšanas darbus, savācot atkritumus, pļaujot zāli u.c. darbus pēc nepieciešamības. Nekustamā īpašuma rentabilitāte par periodu 01.01.2018. līdz 31.12.2019. ir negatīva (2018.gadā: - 650,65 *euro*, 2019.gadā: - 641,47 *euro*).Ministru kabineta 2012.gada 29.maija sēdē (prot.Nr.30, 6. §, TA-559)[[1]](#footnote-2) tika atlikta jautājuma par Ministru kabineta rīkojuma projektu “Par valsts nekustamo īpašumu nodošanu Rīgas pilsētas pašvaldības īpašumā” izskatīšana un Finanšu ministrijai uzdots sagatavot detalizētu pārskatu par nekustamajiem īpašumiem, kurus valsts bez atlīdzības nodevusi Rīgas pilsētas pašvaldības īpašumā un kurus Rīgas pilsētas pašvaldība bez atlīdzības nodevusi valsts īpašumā, kā arī kuri nodoti savstarpējā maiņā, un finanšu ministram līdz 2012.gada 6.jūnijam iesniegt pārskatu Valsts kancelejā. Minētais Ministru kabineta rīkojuma projekts cita starpā paredzēja nodot Rīgas pilsētas pašvaldības īpašumā arī valsts nekustamo īpašumu Lielupes ielā 3, Rīgā. Rīkojuma projekta izskatīšana tika atlikta arī Ministru kabineta 2013.gada 19.marta sēdē (prot.Nr.15, 38§, TA-559)[[2]](#footnote-3) un saskaņā ar minētās Ministru kabineta sēdes protokollēmuma 3.punktu Finanšu ministrijai sadarbībā ar Veselības ministriju un citām nozaru ministrijām tika uzdots apzināt nekustamos īpašumus, kas nepieciešami valsts pārvaldes uzdevumu izpildes nodrošināšanai Rīgā, un sagatavot attiecīgus priekšlikumus par iespējamiem risinājuma variantiem nekustamo īpašumu maiņai.Ministru kabineta 2014.gada 9.septembra sēdē (prot.Nr.48, 26. §, TA-1845)[[3]](#footnote-4) pieņemts zināšanai iesniegtais informatīvais ziņojums "Par valsts nekustamo īpašumu nodošanu Rīgas pilsētas pašvaldības īpašumā un Rīgas pilsētas pašvaldības nekustamo īpašumu pārņemšanu valsts īpašumā" un saskaņā ar protokollēmuma 2.punktu, lai izpildītu Ministru kabineta 2013.gada 19.marta sēdes protokollēmuma (prot. Nr.15 38.§, TA-559) "Informācija par valsts nekustamo īpašumu nodošanu Rīgas pilsētas pašvaldības īpašumā" 3.punktā doto uzdevumu, uzdots finanšu ministram atkārtoti iesniegt Rīgas domei Rīgas pašvaldības īpašumā esošo nekustamo īpašumu sarakstu, ko lieto valsts institūcijas un kuras ir nepieciešamas valsts pārvaldes funkciju veikšanai, ar lūgumu sniegt atbildi par nekustamo īpašumu maiņas risinājumiem starp valsti un pašvaldību un Finanšu ministrijai 2015.gada janvārī iesniegt izskatīšanai Ministru kabinetā informāciju par šī protokollēmuma 2.punkta izpildes rezultātiem. Sniedzot atbildi uz Rīgas pilsētas pašvaldībai nosūtītajām vēstulēm par valsts iestāžu funkciju nodrošināšanai nepieciešamajiem Rīgas pilsētas pašvaldības īpašumā esošajiem nekustamajiem īpašumiem, Rīgas domes Īpašuma departaments 2014.gada 19.novembra vēstulē Nr.1-7/DI-14-1634-nd (20.11.2014. S/13907) norādījis nekustamos īpašumus, kuri nepieciešami Rīgas pilsētas pašvaldības autonomo funkciju nodrošināšanai, tostarp vēstules pielikuma "Latvijas valstij piederošie nekustamie īpašumi, kas nepieciešami Rīgas pilsētas pašvaldības autonomo funkciju pildīšanai, par kuriem pieņemti Rīgas domes lēmumi, bet vēl nav pieņemti Ministru kabineta rīkojumi" 22.punktā norādīts valsts nekustamais īpašums (kadastra Nr.0100 103 0039) Lielupes ielā 3, Rīgā, kā arī norādīts, ka par tā pārņemšanu pašvaldības īpašumā jau ir pieņemts Rīgas domes 18.12.2007. lēmums Nr.3235 „Par Rīgas pilsētas pašvaldības nekustamo īpašumu nodošanu Latvijas valsts īpašumā un Latvijas valsts nekustamo īpašumu pārņemšanu Rīgas pilsētas pašvaldības īpašumā bez atlīdzības, kā arī Rīgas domes 08.05.2007. lēmuma Nr.2369 „Par zemesgabalu Rīgā, Priedaines ielā (kadastra apzīmējums 0100 099 0017), Mūkupurva ielā (kadastra apzīmējums 0100 099 0016) un Mūkupurva ielā (kadastra apzīmējums 0100 099 2164), izmantošanu” atzīšanu par spēku zaudējušu” (protokols Nr.87, 25.§). Ar VNĪ Īpašumu izvērtēšanas komisijas 2014.gada 18.decembra sēdes lēmumu (prot. Nr.42, 4.punkta 2.4.apakšpunkts) tika atbalstīta nekustamā īpašuma (kadastra numurs 0100 103 0039) - zemes vienības 18045 m2 platībā (zemes vienības kadastra apzīmējums 0100 103 0098) - Lielupes ielā 3, Rīgā, nodošana Rīgas pilsētas pašvaldības īpašumā, ja tiek panākta vienošanās par līdzvērtīgu nekustamo īpašumu pārņemšanu valsts īpašumā.Ministru kabineta 2015.gada 7.aprīļa sēdē (prot.Nr.18, 11. §, TA-639, 2.punkts), izskatot jautājumu “Par Ministru kabineta 2014.gada 9.septembra sēdes protokollēmuma (prot. Nr.48 26.§)[[4]](#footnote-5) "Informatīvais ziņojums "Par valsts nekustamo īpašumu nodošanu Rīgas pilsētas pašvaldības īpašumā un Rīgas pilsētas pašvaldības nekustamo īpašumu pārņemšanu valsts īpašumā"" 3.punktā dotā uzdevuma izpildi” (TA-639) Finanšu ministrijai (VNĪ) tika dots uzdevums: pēc institūciju viedokļa saņemšanas un apkopošanas par nekustamajiem īpašumiem, par kuriem ir nepieciešams pieņemt Rīgas domes lēmumu par nekustamo īpašumu nodošanu valsts īpašumā valsts pārvaldes funkciju veikšanai, un nekustamajiem īpašumiem, par kuriem tiks sagatavots Ministru kabineta lēmuma projekts par to nodošanu pašvaldības īpašumā pašvaldības autonomo funkciju īstenošanai, nosūtīt Rīgas domei vēstuli ar lūgumu pieņemt attiecīgus vēl nepieciešamos Rīgas domes lēmumus. Ņemot vērā Ministru kabineta 2015.gada 7.aprīļa sēdē doto uzdevumu un Rīgas domes Īpašuma departamenta 2014.gada 19.novembra vēstuli Nr.1-7/DI-14-1634-nd, Finanšu ministrija 2015.gada 3.decembrī Rīgas domei nosūtīja vēstuli Nr.12-38/6396 “Par valsts pārvaldes funkciju realizēšanai nepieciešamajiem nekustamajiem īpašumiem”, kurā aktualizēti valstij piederošie nekustamie īpašumi, kas nepieciešami Rīgas pilsētas pašvaldībai autonomo funkciju pildīšanai un Rīgas pilsētas pašvaldības īpašumā esošie nekustamie īpašumi, kas nepieciešami valsts pārvaldes iestāžu funkciju veikšanai. Vēstules 1.pielikumā “Nekustamie īpašumi, kas nepieciešami Rīgas pilsētas pašvaldībai tās autonomo funkciju pildīšanai” minēts arī nekustamais īpašums Lielupes ielā 3, Rīgā, un attiecībā uz to norādīts priekšlikums - atbalstīt nodošanu pašvaldības īpašumā, ja tiek panākta vienošanās par līdzvērtīgu nekustamo īpašumu pārņemšanu valsts īpašumā.Ņemot vērā nekustamā īpašuma Lielupes ielā 3, Rīgā, atrašanās vietu un to, ka nav zināmas valsts vajadzības, kuru realizēšanai tas būtu saglabājams valsts īpašumā, kā arī to, ka kopš 2014.gada nav panākta vienošanās ar Rīgas pilsētas pašvaldību par nekustamā īpašuma Lielupes ielā 3, Rīgā, maiņu pret līdzvērtīgu nekustamo īpašumu, optimālākais risinājums ir tā virzīšana atsavināšanai vai, ņemot vērā nekustamā īpašuma lietošanas mērķi, jautājuma par nekustamā īpašuma nodošanu Rīgas pilsētas pašvaldības īpašumā aktualizēšana. Ievērojot minēto, VNĪ Īpašumu izvērtēšanas komisija 2020.gada 12.martā pieņēma lēmumu (prot. Nr.IZKP-20/11, 11.p.): - noskaidrot Rīgas pilsētas pašvaldības viedokli par nekustamā īpašuma (kadastra Nr.0100 103 0039) Lielupes ielā 3, Rīgā, pārņemšanu bez atlīdzības Rīgas pilsētas pašvaldības īpašumā pašvaldības autonomās funkcijas nodrošināšanai, vienlaicīgi gadījumā, ja minētā nekustamā īpašuma pārņemšana joprojām ir aktuāla, lūgt iesniegt VNĪ pašvaldības lēmumu par nekustamā īpašuma pārņemšanu bez atlīdzības pašvaldības īpašumā. Par pašvaldības viedokli informēt Tiesību aktu daļu.- pēc Rīgas pilsētas pašvaldības viedokļa saņemšanas noteiktā kārtībā sagatavot un virzīt Ministru kabineta rīkojuma projektu par nekustamā īpašuma (kadastra Nr.0100 103 0039) Lielupes ielā 3, Rīgā, atsavināšanu, nododot bez atlīdzības Rīgas pilsētas pašvaldības īpašumā vai pārdodot izsolē.Rīgas domes Īpašuma departaments ar 2020.gada 11.maija vēstuli Nr.DI-20-672-nd „Par informācijas sniegšanu” informējis VNĪ, ka Rīgas pilsētas pašvaldība ir ieinteresēta pārņemt Rīgas pilsētas pašvaldības īpašumā bez atlīdzības tās autonomo funkciju – gādāt par savas administratīvās teritorijas labiekārtošanu un sanitāro tīrību – parku, skvēru un zaļo zonu ierīkošanu un uzturēšanu (likuma „Par pašvaldībām” 15.panta 2.punkts) izpildes nodrošināšanai, zemesgabalu Lielupes ielā 3, Rīgā, (kadastra apzīmējums 0100 103 0098), kas nostiprināts Rīgas pilsētas zemesgrāmatas nodalījumā Nr.100000503761 uz valsts vārda Finanšu ministrijas personā, un, ka tiks gatavots attiecīgs Rīgas domes lēmuma projekts par zemesgabala Lielupes ielā 3, Rīgā, nepieciešamību pašvaldībai tās autonomo funkciju izpildes nodrošināšanai. Vēstulē norādīts, ka atbilstoši Rīgas domes 2005.gada 20.decembra saistošo noteikumu Nr.34 „Rīgas teritorijas izmantošanas un apbūves noteikumi” 15.pielikumam „Teritorijas plānotā (atļautā) izmantošana”, zemesgabala Lielupes ielā 3, Rīgā, (kadastra apzīmējums 0100 103 0098) (turpmāk – Zemesgabals) lielākā daļa platības atrodas apstādījumu un dabas teritorijā (A) un virszemes ūdensobjektu aizsargjoslā. Savukārt, ar Rīgas domes 2017.gada 15.decembra lēmumu Nr.657 “Par Ūdens teritoriju un krastmalu tematiskā plānojuma apstiprināšanu” apstiprinātajā Ūdens teritoriju tematiskajā plānojumā pie Zemesgabala esošā Loču kanāla krastmala noteikta kā nākotnē labiekārtojams krastmalas posms. Atbilstoši izstrādes stadijā esošajam jaunajam Rīgas teritorijas plānojumam Zemesgabalam visā platībā paredzētais funkcionālais zonējums ir dabas un apstādījumu teritorija (DA2). Līdz ar to, pašvaldība uzskata, ka Zemesgabalā varētu nodrošināt publiski labiekārtotu rekreācijas funkcijām paredzētu teritoriju kontekstā ar krastmalā jau iedibināto peldvietu.2020.gada 19.jūnijā pieņemts Rīgas domes lēmums Nr.431 “Par Latvijas valstij piederošā nekustamā īpašuma Lielupes ielā 3, Rīgā (kadastra Nr. 01001030039), nepieciešamību pašvaldībai tās autonomās funkcijas nodrošināšanai un tā pārņemšanu Rīgas pilsētas pašvaldības īpašumā”, ar kuru nolemts pārņem Rīgas pilsētas pašvaldības īpašumā nekustamo īpašumu Lielupes ielā 3, Rīgā, likuma “Par pašvaldībām” 15. panta pirmās daļas 2.punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību, parku, skvēru un zaļo zonu ierīkošanu un uzturēšanu – izpildei.Tā kā nekustamo īpašumu nav paredzēts izmantot saimnieciskās darbības veikšanai, valsts nekustamā īpašuma Lielupes ielā 3, Rīgā, nodošana Rīgas pilsētas pašvaldības īpašumā nekvalificējas kā komercdarbības atbalsts.Rīgas pilsētas pašvaldībai, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ, Rīgas pilsētas pašvaldība |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas pilsētas iedzīvotāji, Rīgas pilsētas pašvaldība, Finanšu ministrija, VNĪ.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.Finansiālā ietekme | Nav precīzi aprēķināms |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekts neskar valsts budžetu. Rīgas pilsētas pašvaldībai radīsies izdevumi saistībā ar nekustamā īpašuma reģistrēšanu zemesgrāmatā uz pašvaldības vārda, kā arī ar nekustamā īpašuma uzturēšanu saistītie izdevumi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā Tiesību aktu projekti un Finanšu ministrijas mājas lapā – sadaļā Sabiedrības līdzdalība/Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Rozenberga 22046774

Liga.Rozenberga@vni.lv

1. <http://tap.mk.gov.lv/lv/mk/tap/?pid=40203646&mode=mk&date=2012-05-29> [↑](#footnote-ref-2)
2. <http://tap.mk.gov.lv/lv/mk/tap/?pid=40203646&mode=mk&date=2012-05-29> [↑](#footnote-ref-3)
3. <http://tap.mk.gov.lv/lv/mk/tap/?pid=40331264> [↑](#footnote-ref-4)
4. <http://tap.mk.gov.lv/lv/mk/tap/?pid=40352099> [↑](#footnote-ref-5)